Source: http://www.justice.gov.sk/Stranky/Nase-sluzby/Medzinarodne-pravo/Overovanie-listin%E2%80%93APOSTILY/Uvod.aspx
Timestamp: 2017-06-27 05:31:12+00:00

Document:
Overovanie listín - APOSTILY - Ministerstvo spravodlivostiSR Prejsť na hlavný obsah
Overovanie ... APOSTILY
Obsah stránky VYŠŠIE OVEROVANIE LISTÍN (tzv. superlegalizácia) - stav k júnu 2017
I. Verejné listiny vydané slovenskými orgánmi
II. Justičné verejné listiny
III. Verejné listiny vydané inými orgánmi
IV. Formy vyššieho overenia justičných verejných listín
V. APOSTILNÉ ORGÁNY ZMLUVNÝCH ŠTÁTOV
I. Verejné listiny vydané slovenskými orgánmi vyžadujú na svoje použitie pred orgánmi cudzieho štátu alebo pred orgánmi v cudzine vyššie overenie (tzv. konzulárnu superlegalizáciu) alebo tzv. apostil (ďalej len „vyššie overenie“). Vyššie overenie verejných listín vo vzťahu k Českej republike sa spravidla nevyžaduje. Vo vzťahu k niektorým ďalším štátom sa nevyžaduje vyššie overenie slovenských justičných verejných listín (bod II.), ak sa predkladajú súdom cudzieho štátu.(1)Orgány, ktoré vykonávajú vyššie overenie justičných verejných listín sú uvedené v bode II. a orgány, ktoré vykonávajú vyššie overenie verejných listín vydaných inými (nie justičnými) orgánmi sú uvedené v bode III.
Čo je verejná listina?
Verejnou listinou je listina, na ktorej je odtlačok pečiatky slovenského orgánu/úradu alebo úradnej osoby a podpis úradnej osoby. Verejnou listinou sú aj osvedčovacie doložky vyhotovené v rámci notárskej činnosti podľa § 56 ods. 2 Notárskeho poriadku ( napr. vidimácia a legalizácia ). Čo je predmetom vyššieho overenia?
Predmetom vyššieho overenia je hodnovernosť podpisu, funkcie osoby, ktorá listinu podpísala, a pravosť pečate alebo odtlačku pečiatky na listine. Vyššie overenie sa vykonáva aj na znalecké a prekladateľské doložky.Vyšším overením sa neoveruje obsah alebo pravdivosť obsahu verejnej listiny, znaleckého posudku či prekladu. Ak na písomnosti je odtlačok úradnej pečiatky a podpis úradnej osoby alebo ak listina obsahuje doložku s odtlačkom úradnej pečiatky a podpisom úradnej osoby, podlieha vyššiemu overeniu.
t.j. listiny vydané alebo osvedčené orgánmi alebo úradnými osobami v pôsobnosti rezortu ministerstva spravodlivosti, overujú orgány s takto rozdelenou pôsobnosťou (1a) :
A. krajské súdy overujú tieto listiny:
1. listiny vydané (alebo osvedčené) okresnými súdmi v územnom obvode týchto krajských súdov, 2. listiny vydané notármi alebo súdnymi exekútormi so sídlom v územnom obvode týchto krajských súdov, 3. listiny, ktorých správnosť osvedčili notári so sídlom v územnom obvode týchto krajských súdov (tzv. overené fotokópie listín- vidimácia); Pozor: správnosť odpisu listiny určenej do cudziny musí osvedčiť notár, nie ním poverený zamestnanec (2).4. listiny, na ktorých notári so sídlom v územnom obvode týchto krajských súdov osvedčili pravosť podpisu (legalizácia),Pozor: pravosť podpisu na listine určenej do cudziny musí osvedčiť notár, nie ním poverený zamestnanec (3).5. preklady do cudzieho jazyka vyhotovené súdnymi prekladateľmi zo zoznamu prekladateľov, ktorý vedie Ministerstvo spravodlivosti SR v elektronickej formePozor: ak ide o preklad slovenskej verejnej listiny do iného jazyka, musí byť aj vlastná verejná listina opatrená vyšším overením príslušným orgánom (podľa bodu II alebo III). Odporúča sa zabezpečiť si takéto overenie ešte pred odovzdaním listiny na preklad prekladateľovi.6. posudky vyhotovené znalcami v zozname znalcov, ktorý vedie Ministerstvo spravodlivosti SR v elektronickej forme B. Ministerstvo spravodlivosti Slovenskej republiky
je príslušné overovať len ostatné listiny vydané justičnými orgánmi, ktoré nie sú uvedené v bodoch A. 1/ až 6/ vyššie (napr. listiny vydané krajskými súdmi, najvyšším súdom). III. Verejné listiny vydané inými orgánmi overujú spravidla príslušné orgány rezortu, do ktorého pôsobnosti patrí orgán, ktorý verejnú listinu vydal (potvrdil). Takto spravidla:
1. Ministerstvo vnútra Slovenskej republiky
overuje verejné listiny vydané v jeho rezorte (napr. doklady o štátnom občianstve, živnostenské listy, rozhodnutia o osobnom stave a pod.) s výnimkou listín, ktoré overujú obvodné úrady (uvedené v bode 2 ).
2. OKRESNÉ ÚRADY
overujú 1. matričné doklady (okrem rozhodnutí o osobnom stave) (napr. rodný, sobášny, úmrtný list ), 2. verejné listiny vydané orgánmi samosprávy (napr. potvrdenie o žití, potvrdenie o pobyte – okrem hl. mesta Bratislava (4) a pod.),
3. Ministerstvo školstva Slovenskej republiky overuje verejné listiny vydané v jeho rezorte, najmä listiny vydané vysokými školami, strednými a základnými školami (napr. diplomy, doklad o vysokoškolskom štúdiu, doklad o vykonaných skúškach, doklad o udelení vedecko-akademickej alebo umelecko-akademickej hodnosti) s výnimkou stredných zdravotníckych škôl ;
4. Ministerstvo zdravotníctva Slovenskej republiky overuje verejné listiny vydané v jeho rezorte (napr. doklad o odbornej kvalifikácii zo Slovenskej zdravotníckej univerzity, maturitné vysvedčenia zo stredných zdravotníckych škôl)
5. Ministerstvo obrany Slovenskej republiky overuje verejné listiny vydané v rezorte ministerstva obrany (napr. listina o vykonaní vojenskej služby v Armáde SR) .
6. Ministerstvo zahraničných vecí Slovenskej republiky overuje verejné listiny, ktorých overenie nepatrí žiadnemu z orgánov uvedených vyššie (napr. výpisy s registra trestov Generálnej prokuratúry SR, listiny daňových úradov, výpisy z katastra nehnuteľností, certifikáty Št. ústavu pre kontrolu liečiv a pod.)
A. Osvedčenie - tzv. apostil
Vo vzťahu k štátom, ktoré sú zmluvnou stranou Dohovoru o zrušení požiadavky vyššieho overenia zahraničných verejných listín (ozn.č. 213/2002 Z.z.) a ktoré sú uvedené nižšie, vydá krajský súd alebo ministerstvo spravodlivosti (podľa príslušnosti uvedenej v bode II vyššie) osvedčenie - tzv. apostil. Verejnú listinu opatrenú apostilom možno použiť bez ďalšieho overenia v ktoromkoľvek zmluvnom štáte dohovoru a pred ktorýmkoľvek jeho orgánom.
Krajský súd alebo ministerstvo spravodlivosti umiestni apostil len na listinu uvedenú v bode II. vyššie. podľa príslušnosti tam uvedenej.
Správny poplatok za vydanie apostilu krajským súdom alebo ministerstvom spravodlivosti je 10.- eur (5) a hradí sa v hotovosti do pokladne súdu, resp. ministerstva. Na ministerstve je možné zakúpiť elektronický kolok v automate, resp. na Slovenskej pošte prostredníctvom samoobslužných platobných terminálov, tzv. kioskov.
Apostil sa vydá, ak sa má verejná listina použiť v niektorom z týchto štátov: Albánsko, Andorra, Antigua a Barbuda, Argentína, Arménsko, Austrália, Azerbajdžan, Bahamy, Bahrajn, Barbados, Belgicko, Belize, Bielorusko, Bosna a Hercegovina, Botswana, Brazília , Brunei, Bulharsko, Burundi, Cyprus, Česká republika, Čierna Hora, Čile, Čína (len zvláštne správne jednotky Hong Kong a Macao), Dánsko, Dominika, Dominikánska republika, Ekvádor, Estónsko, Fidži, Fínsko, Francúzsko, Grécko, Grenada, Gruzínsko, Guatemala (od 18.9.2017), Holandsko, Honduras, Chorvátsko, India, Írsko, Island, Izrael, Japonsko, Juhoafrická republika, Kapverdská republika, Kazachstan, Kirgizsko , Kolumbia, Kookove ostrovy, Kórea (južná), Kostarika, Lesotho, Libéria, Lichtenštajnsko, Litva, Lotyšsko, Luxembursko, Macedónia (Bývalá juhoslovanská republika), Maďarsko, Malawi, Malta, Maroko, Marshallove ostrovy, Maurícius, Mexiko, Moldavsko, Monako, Mongolsko, Namíbia, Nemecko, Nikaragua, Niue, Nórsko, Nový Zéland, Omán, Panama, Paraguaj, Peru, Poľsko, Portugalsko, Rakúsko, Rumunsko, Ruská federácia, Salvador, Samoa, San Marino, Seychely, Slovinsko, Spojené štáty americké, Srbsko, Surinam, Svazijsko, Sv. Lucia, Sv. Kitts a Nevis, Sv. Tomáš a Principov ostrov, Sv. Vincent a Grenadíny, Španielsko, Švajčiarsko, Švédsko, Taliansko, Tadžikistan, Tonga, Trinidad a Tobago, Turecko, Ukrajina, Uruguay, Uzbekistan, Veľká Británia, Vanutu, Venezuela. (113).
B. Konzulárna superlegalizácia
Ak sa má slovenská verejná listina použiť v štáte, ktorý nie je uvedený v bode A. vyššie, vyžaduje sa konzulárne vyššie overenie.
Pre justičnú verejnú listinu (bod II. vyššie) to znamená, že sa musí overiť v troch etapách:
1. najprv ju overí krajský súd alebo ministerstvo spravodlivosti (podľa príslušnosti uvedenej v bode II. vyššie);2. takto overenú písomnosť treba potom predložiť konzulárnemu odboru Ministerstva zahraničných vecí a európskych záležitostí Slovenskej republiky, Pražská 1, 833 36 Bratislava;3. po overení konzulárnym odborom MZV a EZ SR musí listinu ešte ďalej overiť zastupiteľský úrad (veľvyslanectvo, resp. konzulát) toho štátu, v ktorom sa listina má použiť. Informáciu o príslušnom zastupiteľskom úrade poskytne v prípade potreby konzulárny odbor.4. Správny poplatok za overenie krajským súdom alebo ministerstvom spravodlivosti je 5 eur za overenie úradného podpisu na listine (za každý podpis) a 5 eur za overenie úradnej pečiatky (za každý odtlačok) (6), t.j. spolu 10 eur, ak listina obsahuje jeden úradný podpis a jednu úradnú pečiatku. Správny poplatok sa hradí v hotovosti do pokladne. V. Apostilné orgány zmluvných štátov
Zoznam orgánov oprávnených vydávať osvedčenia - jún 2017 [.pdf, 1,12 MB]​
VI. Ďalšie informácieOverovanie ministerstvom spravodlivosti na tel. čísle: +421 2 88891 549, +421 2 88891 358, +421 2 88891258 v úradných hodinách denne od 9.00 – 11.00 hod.
Osvedčovanie verejných listín SR na Konzulárnom odbore MZVa EZ SR, informácie na tel. č. + 421 2 5978 5978, + 421 90607 5978alebo www.mzv.sk pod heslom „Cestovanie a konzulárne informácie – Overovanie dokladov“
(1) Niektoré dvojstranné medzinárodné zmluvy SR nevyžadujú vyššie overenie justičných verejných listín, ak sa predkladajú súdom alebo aj iným príslušným orgánom druhého zmluvného štátu. Prehľad dvojstranných zmlúv o právnej pomoci, ktoré odstraňujú požiadavku vyššieho overenia justičných verejných listín [.pdf, 123 KB]. Niektoré z týchto zmluvných štátov nemusia vyžadovať vyššie overenie aj u iných druhov písomností, resp. pri ich predkladaní iným orgánom.Existencia takejto zmluvy však nezaručuje, že cudzí orgán nebude vyššie overenie slovenskej verejnej listiny vyžadovať. Preto sa aj v týchto prípadoch odporúča vyššie overenie si zabezpečiť, ak žiadateľ nemá od cudzieho orgánu, ktorému verejnú listinu bude predkladať, jednoznačné vyjadrenie, že vyššie overenie nevyžaduje. (1a) § 62 zákona č. 97/1963 Zb. o medzinárodnom práve súkromnom a procesnom v znení neskorších predpisov (zákon č. 36/2005 Z.z. čl. III, § 42 bod 12)
(2) § 57 ods. 2 Notárskeho poriadku, zák.č. 323/1992 Zb. - vidimácia (3) § 58 ods. 5 Notárskeho poriadku, zák.č. 323/1992 Zb. - legalizácia (4) V Bratislave vydáva potvrdenie o pobyte Krajské riaditeľstvo Policajného zboru SR a tento doklad overuje ďalej MV SR.
(5) Položka 3 písmeno c/ Sadzobníka správnych poplatkov (príloha zákona č. 145/1995 Z.z. o správnych poplatkoch v znení neskorších predpisov
(6) Položka 3 písmeno b/ Sadzobníka správnych poplatkov (príloha zákona č. 145/1995 Z.z. o správnych poplatkoch v znení neskorších predpisov

References: § 56
 súd 
 súd 
 súd 
 § 62
 § 42
 § 57
 § 58